สถาบันการเงินขนโปรฯ ส่งตรง”MONEY EXPO”
สถาบันการเงินขนโปรพิเศษ ส่งตรงงาน MONEY EXPO 2018 
3 พ.ค. 2561

นายสันติ วิริยะรังสฤษฎ์ ประธานจัดงานมหกรรมการเงิน Money Expo 2018 เปิดเผยว่างานมหกรรมการเงิน ครั้งที่ 18 Money Expo 2018 ระหว่างวันที่ 10-13 พฤษภาคม 2561 ณ อาคารชาเลนเจอร์ 2-3 อิมแพ็ค เมืองทองธานี ภายใต้แนวคิด “Wealth Transformation มิติใหม่แห่งความมั่งคั่ง”ธนาคาร บริษัทการเงิน (นอนแบงก์) บริษัทประกัน บริษัทหลักทรัพย์ (บล.) บริษัทหลักทรัพย์จัดการกองทุน (บลจ.) และบริษัทโบรกเกอร์ทอง รวมทั้งหน่วยงานภาครัฐและเอกชน เข้าร่วมงานกว่า260 แห่ง ได้นำบริการทางการเงินและการลงทุนครบวงจร
พร้อมด้วยแคมเปญโปรโมชั่นพิเศษมาแข่งขันกันอย่างเต็มที่ ใน 9 โซนบริการ ได้แก่ ตลาดเงิน, ตลาดทุน, ประกันชีวิต/ประกันสุขภาพ/ประกันภัย, FinTech&amp; Startup,Good Living for Aging Society, อสังหาริมทรัพย์, รถยนต์,SME &amp; Lifestyle และ Shop Chim Street Food
ส่วนของบริการทางการเงิน ธนาคารและสถาบันการเงินได้แข่งขันกันนำแคมเปญโปรโมชั่นพิเศษสุดในรอบปี ทั้งสิทธิประโยชน์ที่ดีที่สุด ดอกเบี้ยเงินกู้ที่ต่ำที่สุด และผลตอบแทนที่คุ้มค่าที่สุด รวมไปถึงการลุ้นรางวัลชิงโชค ของแจก ของแถมอีกมากมาย
สำหรับแคมเปญเด่นภายในงาน ได้แก่ สินเชื่อบ้าน อัตราดอกเบี้ย 0% นาน 1 ปี สินเชื่อบ้านผู้สูงอายุ อัตราดอกเบี้ย 0% นาน 2 ปี, เงินฝากอัตราดอกเบี้ยพิเศษ 4% ต่อปี, ผ่อนโทรศัพท์มือถือ, ผ่อนทอง อัตราดอกเบี้ยพิเศษ 0% ต่อปี, ซื้อประกันรับทองคำแท่งหนัก 25 บาท รถมอเตอร์ไซค์ Vespa Super 300 ABSiPhoneX, Apple Watch, ทรัพย์ NPA ทำเลดี ลดสูงสุดถึง 70% เป็นต้น
ส่วนบริการด้านการลงทุน ตลาดหลักทรัพย์แห่งประเทศไทย ร่วมมือกับพันธมิตรตลาดทุน ทั้งธนาคาร, บริษัทหลักทรัพย์ (บล.) บริษัทหลักทรัพย์จัดการกองทุน (บลจ.) รณรงค์เพื่อสร้างวินัยการออมและลงทุนและบรรลุเป้าหมายทางการเงินที่ยั่งยืน ภายใต้คอนเซ็ปต์ #investnow : ออมหุ้น-ออมกองทุน สร้างเงินล้านซึ่งการทยอยลงทุนอย่างสม่ำเสมอทั้งในหุ้น กองทุน อนุพันธ์ ถือเป็นการบริหารเงินออมระยะยาวที่ถูกต้องเหมาะสม เป็นวิธีที่ช่วยบรรลุเป้าหมายทางการเงินได้เร็วขึ้น ตัวอย่างเช่น ถ้าเริ่มออมหุ้น DCA ผ่านกองทุนอีทีเอฟ TDEX ในงาน Money Expo 2017 ต่อเนื่องมาจนถึงปัจจุบัน จะได้ผลตอบแทนรวมสูงถึง 8.44%
“งาน Money Expo เป็นมหกรรมการเงินการลงทุนที่ครบวงจรที่สุดในภูมิภาค และเป็นงานที่ช่วยกระตุ้นเศรษฐกิจไทยมาอย่างต่อเนื่อง โดยตลอด 17 ปี สามารถสร้างยอดธุรกรรมเกิดขึ้นในงานเป็นมูลค่าถึงกว่า 1.8 ล้านล้านบาท จากผู้เข้าชมงานกว่า 15 ล้านคน โดยเฉพาะในงาน Money Expo 2017 มียอดธุรกรรมรวม กว่า 116,300 ล้านบาท”นายสันติ กล่าว
โปรโมชั่นเด่นในงาน Money Expo 2018
ธ.ออมสิน : สินเชื่อเคหะ อัตราดอกเบี้ย 0% นาน 1 ปี,สินเชื่อที่อยู่อาศัยสำหรับผู้สูงอายุ (Reverse Mortgage)อัตราดอกเบี้ย 0% นาน 2 ปี,เงินฝากเผื่อเรียกพิเศษ105 วัน อัตราดอกเบี้ย Step Up เฉลี่ย 4% ต่อปี (ยกเว้นภาษี) ฝากสูงสุดไม่เกิน 500,000 บาท,เงินฝากเผื่อเรียกพิเศษผู้สูงวัย 24 เดือน อัตราดอกเบี้ย Step Up เฉลี่ย 1.875% ต่อปี
ธ.กรุงศรีอยุธยา : สินเชื่อบ้านกรุงศรี อัตราดอกเบี้ย 0.5% 6 เดือนแรก ลดค่าธรรมเนียมประเมินราคาหลักประกัน 50%,ทรัพย์ NPA ราคาลดสูงสุด 70%
ธ.ไทยพาณิชย์ : สินเชื่อบ้าน อัตราดอกเบี้ยคงที่ 3.7% นาน 2 ปี ผ่อนนานสูงสุด 30 ปี ฟรีค่าจดจำนอง,สินเชื่อบ้านคือเงิน อัตราดอกเบี้ย 0% นาน 3 เดือน ฟรี ค่าประเมิน ค่าจดจำนอง,สินเชื่อ Speedy Cashอัตราดอกเบี้ย 0% สูงสุด 3 รอบบัญชี, สินเชื่อ Speedy Loan อัตราดอกเบี้ยต่ำสุด 9.99% ต่อปี ประกันชีวิต เบี้ยประกันผ่อนได้ 0% 3 เดือน, ประกันภัย เบี้ยประกันผ่อนได้ 0% 6 เดือน
ธ.กรุงไทย : สินเชื่อที่อยู่อาศัย อัตราดอกเบี้ย 0.52% ต่อปี นาน 6 เดือน ผ่อนนาน 30 ปี, สินเชื่อกรุงไทย SME รักกันยาวๆ อัตราดอกเบี้ยต่ำ ผ่อนได้นาน 10 ปี ปลอดเงินต้นนาน 12 เดือน กู้ได้สูงสุด 100 ล้านบาท, สินเชื่อ SME Soft Loanอัตราดอกเบี้ย 4% ผ่อนนาน 7 ปี ปลอดเงินต้นนาน 12 เดือน,บัญชีเงินฝาก Expo Xtra เงินฝากประจำระยะสั้น 3 เดือน ฝากเงินขั้นต่ำ 50,000 บาท อัตราดอกเบี้ย 1.1% ต่อปี
ธ.กสิกรไทย : สินเชื่อเอสเอ็มอี วงเงินสินเชื่อตั้งแต่ 10 ล้านบาทขึ้นไป รับ Samsung Smart TV55, สินเชื่อบุคคลกสิกรไทย อัตราดอกเบี้ยหมื่นละ 2.25 บาทต่อวัน, สินเชื่อเงินสดทันใจกสิกรไทย อัตราดอกเบี้ย 0% ต่อปีนาน 30 วัน, สินเชื่อรถช่วยได้ อัตราดอกเบี้ย 3.99% ต่อปี
ธ.กรุงเทพ : สินเชื่อบ้านบัวหลวง รับอัตราดอกเบี้ยพิเศษ เมื่อลงทะเบียนจองสิทธิ์ภายในงาน,
ธ.อาคารสงเคราะห์ (ธอส.) : สินเชื่อบ้าน อัตราดอกเบี้ย 2.89% ต่อปี นาน 3 ปี ฟรีค่าธรรมเนียมการยื่นกู้ ค่าประเมินราคาหลักประกันอัตราพิเศษ ผ่อนนาน 40 ปี,เงินฝากออมทรัพย์ รับดอกเบี้ย1.50% ต่อปี สำหรับยอดเงินฝากคงเหลือไม่เกิน 1 ล้านบาท, ทรัพย์ NPA ส่วนลด 40-50%ผ่อนชำระเงินดาวน์ อัตราดอกเบี้ย 0% ต่อปี นาน 4 ปีฟรี ค่าประเมินราคาทรัพย์สิน ผ่อนนานสูงสุด 40 ปี
ธ.ซีไอเอ็มบี ไทย : สินเชื่อโฮมโลนฟอร์ยู อัตราดอกเบี้ย 0% 6 เดือนแรก อัตราดอกเบี้ยเฉลี่ย 3 ปี 3.33% ฟรี ค่าจดจำนอง สูงสุด 100,000 บาท ฟรี ค่าประเมินราคาหลักทรัพย์,บัญชีเงินฝากประจำ 12 เดือน อัตราดอกเบี้ย 2% ต่อปี วงเงิน 1,000,000 บาท
ธ.ทหารไทย (ทีเอ็มบี) : บัญชีเงินฝากทีเอ็มบี โน ฟิกซ์ เปิดเท่าไหร่ก็ได้ ไม่มีขั้นต่ำ ให้ดอกเบี้ยสูง 1.3% ตั้งแต่บาทแรก,สินเชื่อบุคคล ทีเอ็มบี แคชทูโก อัตราดอกเบี้ย 9% ต่อปี สำหรับ 3 เดือนแรก ผ่อนนาน 5 ปี,สินเชื่อ TMB SME Smart Bizเพื่อรีไฟแนนซ์ อัตราดอกเบี้ย 5% ในปีแรก,สินเชื่อเพื่อซื้อเครื่องจักร อัตราดอกเบี้ย 4%
ธนาคารเพื่อการเกษตรและสหกรณ์การเกษตร (ธ.ก.ส.) :แคมเปญ “สูงวัยลุ้นล้าน” สำหรับลูกค้าอายุ 50 ปีขึ้นไป เปิดบัญชีเงินฝากSenior Saving ตั้งแต่ 5,000 บาทขึ้นไป รับทันที สลากออมทรัพย์ ธ.ก.ส.ชุดเกษตรมั่งคั่ง 2 มูลค่า 100 บาท และเมื่อเปิดบัญชีตั้งแต่ 20,000 บาทขึ้นไป รับดอกเบี้ยเพิ่มเป็น 0.99% ต่อปี,เงินฝากประจำปลอดภาษี 24 เดือน อัตราดอกเบี้ย 2.5% ต่อปี,เงินฝากออมทรัพย์พิเศษ อัตราดอกเบี้ย 1.1% ต่อปี
ธ.พัฒนาวิสาหกิจขนาดกลางและขนาดย่อมฯ (เอสเอ็มอีแบงก์) :สินเชื่อเถ้าแก่ 4.0 วงเงินกู้สูงสุด 1 ล้านบาท ผ่อนชำระนาน 7 ปี อัตราดอกเบี้ย 1% ตลอดอายุสัญญา,สินเชื่อเศรษฐกิจติดดาว“กู้ 1 ล้านบาท ผ่อนเพียง 460 บาท/วัน” วงเงินกู้สูงสุด 5 ล้านบาท คิดดอกเบี้ยเพียง 3 % (3 ปีแรก) ผ่อนนานสูงสุด 7 ปี,สินเชื่อ Transformation Loan เสริมแกร่ง อัตราดอกเบี้ย 4% ต่อปี ตลอดอายุโครงการ 7 ปี,สินเชื่อสร้างอาชีพวัยเก๋า สำหรับ SMEs อายุ 55 ปีขึ้นไป วงเงินกู้สูงสุด 3 ล้านบาท ผ่อนชำระนาน 7 ปี
ธ.เพื่อการส่งออกและนำเข้า (เอ็กซิมแบงก์) : สินเชื่อส่งออกสุขใจ อัตราดอกเบี้ยในปีแรก 4.5% ต่อปี วงเงินสูงสุด 500,000 บาท,สินเชื่อส่งออกเพิ่มค่า อัตราดอกเบี้ย 4.5% ต่อปีในปีแรกวงเงินสินเชื่อสูงสุด 4 ล้านบาท,บริการประกันส่งออกทันใจ SMEsคุ้มครองสูงสุด 1,000,000 บาท ค่าเบี้ยประกันผู้ซื้อรายละ 1,500 บาท
ธ.อิสลาม : สินเชื่อที่อยู่อาศัยรีไฟแนนซ์ วงเงินสูงสุด 30 ล้านบาท อัตรากำไรพิเศษ คงที่ 1.99% นาน 2 ปี ระยะเวลาผ่อนชำระสูงสุด 35 ปี ฟรี ค่าประเมิน, สินเชื่อ Ibank Smart SMEs อัตรากำไรพิเศษ เริ่มต้น 6.75%* ผ่อนชำระสูงสุดไม่เกิน 10 ปี
บมจ.อิออน ธนสินทรัพย์ (ไทยแลนด์) : ผ่อนทองคำ ผ่อนโทรศัพท์มือถือ อัตราดอกเบี้ย 0%,บัตรสมาชิกอิออน ลุ้นรางวัลบัตรโดยสารสายการบินไทย กรุงเทพฯ-ญี่ปุ่น 2 ที่นั่ง, สร้อยคอทองคำหนัก 1 บาท, บัตรกำนัลฯลฯ,สินเชื่อรถมือสอง (AEON Auto Loan) และ สินเชื่อเพื่อรถของคุณ ชูจุดเด่น “อนุมัติง่าย ดอกสบาย ผ่อนสูงสุด 7 ปี”
บมจ.อีซี่บาย : บัตรยูเมะพลัส อัตราดอกเบี้ย 0%
บมจ.ไทยประกันชีวิต : ประกันชีวิต เบี้ยประกัน 2 ล้านบาทขึ้นไป รับ ทองคำแท่งหนัก 25 บาท เบี้ยประกัน 1 ล้านบาทขึ้นไป รับ รถมอเตอร์ไซค์ Vespa Super 300 ABS เบี้ยประกัน 5 แสนบาทขึ้นไป รับ ทองคำแท่งหนัก 5 บาท เบี้ยประกัน 3 แสนบาทขึ้นไป รับ iPhoneX เบี้ยประกัน 1 แสนบาทขึ้นไป รับ Apple Watch เบี้ยประกัน 5 หมื่นบาทขึ้นไป รับกระเป๋าเดินทางล้อลาก 24”